Diari Oficial de la Generalitat Valenciana


Sumari del DOGV 3979, del 12-04-2001 (2001/3111)

ACORD de 8 de març de 2001, de la Comissió Territorial d'Urbanisme de València, relatiu a la modificació del Pla General de Riba-roja en l'àmbit del Sector 12.
---------------------------------------------------------------------------------------------------------------------------------------------------------------

### Dades del document

Número de DOGV
:   3979

Data del DOGV
:   12-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3111


Data del document
:   08-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Riba-roja de Túria
    * pla d'urbanisme

ACORD de 8 de març de 2001, de la Comissió Territorial d'Urbanisme de València, relatiu a la modificació del Pla General de Riba-roja en l'àmbit del Sector 12. [2001/3111]
  
Vist l'expedient remés per l'Ajuntament de Riba-roja referit a la modificació del Pla General en l'àmbit del Sector 12, i d'acord amb els següents:
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en sessió celebrada el 25 de maig de 2000. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan amb data 14 de desembre de 2000.
  
Segon
  
El projecte consta de memòria justificativa i plans d'informació i ordenació.
  
Tercer
  
La modificació es tramita a instàncies de la mercantil REVA, SA, Urbanitzador designat per l'ajuntament per al desenvolupament del sector afectat.
  
L'objecte de la modificació és l'alteració de l'ordenació del sector 12 en l'entorn del seu accés des de la carretera VV-6115, i es restitueixen bàsicament les solucions viàries continguts en el Pla Parcial que va ordenar el sector l'any 1991 i que va modificar el Pla General vigent en el municipi.
  
El projecte justifica que es mantenen sòl de caràcter públic i de caràcter privat previstos en el mencionat planejament parcial.
  
Quart
  
Riba-roja de Túria té el Pla General d'Ordenació Urbana aprovat definitivament per la Comissió Territorial d'Urbanisme amb data 13 de març de 1997.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
El Servei de Vies i Obres de la Diputació de València ha emés l'informe favorable amb data 11 d'octubre de 2000.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de Pla General de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot això que s'ha exposat anteriorment, la Comissió Territorial d'Urbanisme, en sessió del 8 de març de 2001, acorda aprovar definitivament la modificació del Pla General de Riba-roja de Túria en l'àmbit del Sector 12.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la seua publicació.
  
Tot això sense perjuí que es puga exercitar qualsevol altre recurs que s'estime oportú.
  
València, 8 de març de 2001.- El secretari de la Comissió Territorial d'Urbanisme: José Manuel Palau Navarro.